ai4bharat/Pralekha huggingface dataset:
പരിസ്ഥിതി, വനം മന്ത്രാലയം
ചീറ്റകളുടെ വിന്യാസത്തെക്കുറിച്ചുള്ള അവലോകനം, പുരോഗതി, നിരീക്ഷണം, ഉപദേശം എന്നിവക്കായി ചീറ്റ പ്രോജക്ട് സ്റ്റിയറിംഗ് സമിതി രൂപീകരിച്ചു
ന്യൂഡൽഹി: മെയ് 26, 2023
ദേശീയ കടുവ സംരക്ഷണ അതോറിറ്റി  ചീറ്റ പ്രോജക്ട് സ്റ്റിയറിംഗ് സമിതി രൂപീകരിച്ചു. 2022 സെപ്റ്റംബർ 22-ലെ ചീറ്റ ടാസ്ക് ഫോഴ്സുമായി ബന്ധപ്പെട്ട O.M.ന് പകരമായാണ് തീരുമാനം. ഡി ജി, ഫോറസ്റ്റ് & എസ് എസ് അധ്യക്ഷനായി നടത്തിയ യോഗത്തിലാണ് തീരുമാനം. മധ്യപ്രദേശ് അഡീഷണൽ ചീഫ് സെക്രട്ടറിയും  യോഗത്തിൽ പങ്കെടുത്തു.
ന്യൂ ഡൽഹി ഗ്ലോബൽ ടൈഗർ ഫോറം സെക്രട്ടറി ജനറൽ, ഡോ. രാജേഷ് ഗോപാൽ ആണ് സമിതിയുടെ ചെയർമാൻ. സമിതിയിൽ മറ്റ് 10 അംഗങ്ങൾ കൂടി ഉണ്ട്.
നാല് അന്താരാഷ്ട്ര ചീറ്റ വിദഗ്ധർ  ഉൾപ്പെടുന്ന ഒരു കൂടിയാലോചന സമിതിയും രൂപീകരിച്ചിട്ടുണ്ട്.
സമിതിയുടെ പരിശോധനാ വിഷയങ്ങള്:
a) മധ്യപ്രദേശ് വന വകുപ്പ്, എൻടിസിഎ എന്നിവക്ക് ചീറ്റകളുടെ വിന്യാസത്തെക്കുറിച്ചുള്ള അവലോകനം, പുരോഗതി, നിരീക്ഷണം, ഉപദേശം എന്നിവ നൽകുക.
b) ഇക്കോ-ടൂറിസത്തിനായി ചീറ്റപ്പുലികളുടെ ആവാസകേന്ദ്രം തുറക്കുകയും ഇക്കാര്യത്തിൽ നിയന്ത്രണങ്ങൾ നിർദ്ദേശിക്കുകയും ചെയ്യുക.
c) സാമൂഹിക ഇടപെടലിനെക്കുറിച്ചുള്ള നിർദ്ദേശങ്ങളും പദ്ധതി പ്രവർത്തനങ്ങളിൽ അവരുടെ പങ്കാളിത്തവും.
d) സ്റ്റിയറിംഗ് സമിതിയുടെ കാലാവധി രണ്ട് വർഷമായിരിക്കും. കൂടാതെ എല്ലാ മാസവും കുറഞ്ഞത് ഒരു യോഗം എങ്കിലും നടത്തണം. ആവശ്യമുള്ളപ്പോൾ ഫീൽഡ് സന്ദർശനവും നടത്താം.
e) ആവശ്യമുള്ളപ്പോൾ, കൂടിയാലോചനകൾക്കായി സമിതിക്ക് വിദഗ്ധരെ ക്ഷണിക്കാവുന്നതാണ്.
f) അന്താരാഷ്ട്ര ചീറ്റ വിദഗ്ധരുടെ പാനലിന്റെ ഉപദേശം തേടണം, അല്ലെങ്കിൽ നിർദ്ദിഷ്ട ആവശ്യകത അനുസരിച്ച് അവരെ ഇന്ത്യയിലേക്ക് ക്ഷണിക്കണം.
g) എൻടിസിഎ, പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം എന്നിവ പ്രസ്തുത സമിതിയുടെ പ്രവർത്തനത്തെ സുഗമമാക്കും.
RRTN/SKY
ധനകാര്യ മന്ത്രാലയം
സാമ്പത്തിക സ്ഥിരത, വികസന സമിതിയുടെ 22-ാമത് യോഗത്തില് ശ്രീമതി നിര്മ്മലാ സീതാരാമന് ആധ്യക്ഷം വഹിച്ചു
ന്യൂഡല്ഹിയില് നടന്ന സാമ്പത്തിക സ്ഥിരത, വികസന ശ്രീമതി നിര്മലാ സീതാരാമന് ആധ്യക്ഷം സമിതിയുടെ 22-ാമത് യോഗത്തില് കേന്ദ്ര ധനമന്ത്രി വഹിച്ചു. ധനമന്ത്രാലയ സഹമന്ത്രി ശ്രീ അനുരാഗ് താക്കൂര്, റിസര്വ് ബാങ്ക് ഗവര്ണര് ശക്തികാന്ത ദാസ്, സാമ്പത്തിക മേഖല സ്ഥാപനങ്ങളിലെ മുതിര്ന്ന ഉദ്യോഗസ്ഥര് എന്നിവര് യോഗത്തില് പങ്കെടുത്തു.
ആഗോള, ആഭ്യന്തര രംഗത്ത് നിലവിലെ സാമ്പത്തികസ്ഥിതി, സാമ്പത്തിക സ്ഥിരത, നിയന്ത്രണ നയങ്ങള്, അനുബന്ധ വിഷയങ്ങള് തുടങ്ങിയവ യോഗം വിലയിരുത്തി. കോവിഡ് 19 മഹാമാരി, ആഗോള സാമ്പത്തിക മേഖലയില് ഗുരുതരമായ ഭീഷണി ഉയര്ത്തുന്നതായി യോഗം നിരീക്ഷിച്ചു. ഇതിന്റെ ആത്യന്തിക പ്രഭാവവും അതില് നിന്നും പുനരുജ്ജീവനത്തിനു വേണ്ടിവരുന്ന സമയദൈര്ഘ്യവും ഇപ്പോള് നിര്ണയിക്കാനാവില്ലെന്നും യോഗം ചൂണ്ടിക്കാട്ടി.
മഹാമാരിയെ തുടര്ന്നുണ്ടായ സാമ്പത്തിക പ്രതിസന്ധി മറികടക്കാന് പ്രഖ്യാപിച്ച ധന നയം, ഹ്രസ്വകാലത്തേയ്ക്ക് നിക്ഷേപകരില് ശുഭപ്രതീക്ഷ ജനിപ്പിക്കുന്നതാണ്. എങ്കിലും ദീര്ഘകാലാടിസ്ഥാനത്തില് പ്രകടമായേക്കാവുന്ന സാമ്പത്തിക പ്രത്യാഘാതങ്ങളെപ്പറ്റി ഗവണ്മെന്റും സാമ്പത്തിക നിയന്ത്രകരും നിരന്തരം ജാഗ്രത പുലര്ത്തേണ്ടതുണ്ട്. ധനവിപണിയില് പ്രതിസന്ധി ദീര്ഘനാള് തുടരാതിരിക്കാനുള്ള നടപടികള്ക്കാണ് ഗവണ്മെന്റും സാമ്പത്തിക നിയന്ത്രണ ഏജന്സികളും ഈ അവസരത്തില് ശ്രദ്ധ നല്കേണ്ടതെന്നും സമിതി വിലയിരുത്തി.
(Visitor Counter : 149
തൊഴില്, ഉദ്യോഗ മന്ത്രാലയം
വർഷാന്ത്യ അവലോകനം 2022: കേന്ദ്രതൊഴിൽ ഉദ്യോഗ മന്ത്രാലയം
തൊഴിൽ മന്ത്രാലയം പ്രധാന നേട്ടങ്ങളും സംരംഭങ്ങളും:
· ഇ ശ്രം പോർട്ടൽ 2021 ഓഗസ്റ്റ് 26-ന് സമാരംഭിച്ചു. 28.50 കോടിയിലധികം തൊഴിലാളികൾ രജിസ്റ്റർ ചെയ്തു. 2022 ഡിസംബർ 28 വരെ കേരളത്തിൽ നിന്നുള്ള 59,02,079 അസംഘടിത തൊഴിലാളികൾ ഇ ശ്രം പോർട്ടലിൽ രജിസ്റ്റർ ചെയ്തിട്ടുണ്ട്.
· 2022 ആഗസ്റ്റ് 25 മുതൽ 26 വരെ മന്ത്രാലയത്തിന്റെ ആഭിമുഖ്യത്തിൽ തിരുപ്പതിയിൽ വച്ച് സംസ്ഥാന/ കേന്ദ്രഭരണ പ്രദേശങ്ങളിലെ തൊഴിൽ മന്ത്രിമാരുടെയും ലേബർ സെക്രട്ടറിമാരുടെയും ദ്വിദിന ദേശീയ തൊഴിൽ സമ്മേളനം.
· ഇന്ത്യയുടെ G20 അധ്യക്ഷ സ്ഥാനം - G20 യുടെ ഷെർപ്പ ട്രാക്കിന്റെ ഭാഗമായി മന്ത്രാലയം 04 എംപ്ലോയ്മെന്റ് വർക്കിംഗ് ഗ്രൂപ്പ്  മീറ്റിംഗുകൾ സംഘടിപ്പിക്കുന്നു.ഇത് തൊഴിൽ മന്ത്രിമാരുടെ യോഗത്തിൽ അവസാനിക്കും.
· എംപ്ലോയീസ് പ്രൊവിഡന്റ് ഫണ്ട് ഓർഗനൈസേഷൻ  - ആസാദി കാ അമൃത് മഹോത്സവം ആഘോഷിക്കുന്നതിന്റെ ഭാഗമായി, ഇ-നോമിനേഷൻ ഫയൽ ചെയ്യാൻ അംഗങ്ങളെ പ്രോത്സാഹിപ്പിക്കുന്നതിനുള്ള ഒരു യജ്ഞം ഇപിഎഫ്ഒ ആരംഭിച്ചു. മരിച്ച അംഗങ്ങളുടെ / പെൻഷൻകാരുടെ ആശ്രിത കുടുംബാംഗങ്ങൾ, പെൻഷനോ അഷ്വറൻസ് ആനുകൂല്യങ്ങളോ ലഭിക്കുന്നതിന് ഇനി നിയമപരമായ അവകാശി-തുടർച്ചാവകാശ സർട്ടിഫിക്കറ്റുകളോ മറ്റ് തെളിവുകളോ ഹാജരാക്കേണ്ടതില്ല. 30.11.2022 വരെയുള്ള 1.64 കോടി ഇ-നോമിനേഷനുകളിൽ 2022 ജനുവരിയിൽ മാത്രം 16.58 ലക്ഷം ഇ-നോമിനേഷനുകൾ എന്ന റെക്കോർഡ് കൈവരിച്ചു.
· ജീവൻ പ്രമാൺ പത്രയ്ക്കായുള്ള ഫെയ്സ് ഓതന്റിക്കേഷൻ ടെക്നോളജി - പെൻഷൻകാർക്ക് അവരുടെ DLC സ്വന്തം വീട്ടിലിരുന്നു മാത്രമല്ല,എവിടെയിരുന്ന് വേണമെങ്കിലും സമർപ്പിക്കാവുന്നതാണ്. വിദേശത്ത് താമസിക്കുന്ന പെൻഷൻകാർക്കും രാജ്യം സന്ദർശിക്കാതെ തന്നെ ഡിഎൽസി സമർപ്പിക്കാം.
· എസ്എംഎസ് സേവനങ്ങൾ - ലൈഫ് സർട്ടിഫിക്കറ്റ് സമർപ്പിക്കാത്തതിനാൽ പെൻഷൻ മുടങ്ങിയ പെൻഷൻകാർക്ക് എസ്എംഎസ് അയക്കുന്ന ഒരു പുതിയ സംരംഭം ആരംഭിച്ചു.
· നാഷണൽ കരിയർ സർവീസ്  - 2022 ഡിസംബർ 12 വരെ, NCS പ്ലാറ്റ്ഫോമിൽ 2.76 കോടി തൊഴിലന്വേഷകർ രജിസ്റ്റർ ചെയ്തു.5.91 ലക്ഷം സജീവ തൊഴിലുടമകളും 2.97 ലക്ഷം സജീവ ഒഴിവുകളും ഉണ്ട്.
· ഭിന്നശേഷിക്കാർക്കുള്ള ദേശീയ തൊഴിൽ സേവന കേന്ദ്രം 
കേന്ദ്രതൊഴിൽ മന്ത്രാലയം രാജ്യത്തുടനീളമുള്ള 24 NCSC-DA-കളുടെ ശൃംഖലയിലൂടെ ഭിന്നശേഷിക്കാരുടെ  തൊഴിലധിഷ്ഠിത പുനരധിവാസ സേവനങ്ങൾ വിപുലീകരിക്കുന്നു.
ഭിന്നശേഷിയുള്ള 33209 പേർ 2022 ജനുവരി മുതൽ നവംബർ വരെ NCSC-DA-കളിൽ രജിസ്റ്റർ ചെയ്തിട്ടുണ്ട്.
· എസ്സി/എസ്ടികൾക്കുള്ള ദേശീയ തൊഴിൽ സേവന കേന്ദ്രം .
പട്ടികജാതി/പട്ടികവർഗക്കാരായ തൊഴിലന്വേഷകരെ ഉചിതമായ തൊഴിലുമായി ബന്ധിപ്പിക്കുന്നതിനായി തൊഴിൽ മന്ത്രാലയം രാജ്യത്തുടനീളമുള്ള SC/ST വിഭാഗങ്ങൾക്കായി 25 NCSC സ്ഥാപിച്ചു.
· ആത്മനിർഭർ ഭാരത് റോജ്ഗർ യോജന 
(2022 നവംബർ 23-ലെ കണക്കനുസരിച്ച്,1.51 ലക്ഷം സ്ഥാപനങ്ങൾ വഴി 7833.27 കോടി രൂപയുടെ മൊത്തം ആനുകൂല്യങ്ങൾ 60.13 ലക്ഷം ഗുണഭോക്താക്കൾക്ക് നൽകി.
കൂടുതൽ വിവരങ്ങൾക്ക് ലിങ്ക് സന്ദർശിക്കുക
SKY
പ്രത്യേക സേവനങ്ങളും ഫീച്ചറുകളും
പി ഐ ബി മാധ്യമ ശിൽപശാല സംഘടിപ്പിച്ചു
കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള തിരുവനന്തപുരം പ്രസ് ഇൻഫർമേഷൻ ബ്യുറോ നെടുമങ്ങാട് പ്രസ് ക്ലബ്ബുമായി സഹകരിച്ച് പ്രാദേശിക മാധ്യമ പ്രവർത്തകർക്കായുള്ള ശില്പശാല 'വാർത്താലാപ്' നെടുമങ്ങാട് സംഘടിപ്പിച്ചു. പ്രമുഖ പരിസ്ഥിതി പ്രവർത്തകനും അധ്യാപകനുമായ ശ്രീ റാഫി രാമനാഥ് ശില്പശാല ഉദ്ഘാടനം ചെയ്തു. പ്രകൃതിസംരക്ഷണത്തിനെക്കുറിച്ചുള്ള അവബോധത്തിനായി ഇനിയുള്ള കാലഘട്ടത്തിൽ മാധ്യമങ്ങൾക്ക് വലിയ പങ്ക് വഹിക്കുവാനുണ്ടെന്ന് അദ്ദേഹം പറഞ്ഞു. 3 വർഷം കൊണ്ട് 15-20 വർഷങ്ങളുടെ വളർച്ച ലഭിക്കുന്ന മിയാവാക്കി മാതൃകയിലുള്ള വൃക്ഷസംരക്ഷണം ആഗോള താപനത്തിനെതിരായി പോരാടാൻ സഹായകമാകും എന്നും അദ്ദേഹം പറഞ്ഞു.
പിഐബി അഡീഷണൽ ഡയറക്ടർ ജനറൽ ശ്രീ വി. പളനിച്ചാമി ചടങ്ങിൽ അധ്യക്ഷത വഹിച്ചു. മാധ്യമപ്രവർത്തകർ വികസനോന്മുഖ മാധ്യമപ്രവർത്തനത്തിൽ ശ്രദ്ധ കേന്ദ്രീകരിക്കണമെന്നും സാമൂഹിക അവബോധം വർധിപ്പിക്കണമെന്നും പറഞ്ഞു.
പ്രസ്സ് ഇൻഫർമേഷൻ ബ്യൂറോയും പ്രാദേശിക മാധ്യമപ്രവർത്തകരും തമ്മിലുള്ള ക്രിയാത്മക സഹകരണം കൂടുതൽ അർത്ഥസമ്പുഷ്ടവും, കരുത്തുറ്റതും, ഊഷ്മളവുമാക്കുക എന്നതായിരുന്നു ശില്പശാലയുടെ ലക്ഷ്യം.
പ്രസ് ക്ലബ് പ്രസിഡന്റ് ശ്രീ. നജി വിളയിൽ ചടങ്ങിൽ മുഖ്യപ്രഭാഷണം നടത്തി.പി ഐ ബി അസിസ്റ്റന്റ് ഡയറക്ടർ ശ്രീ നവിൻ ശ്രീജിത്ത് യു ആർ സ്വാഗതവും നെടുമങ്ങാട് പ്രസ് ക്ലബ് സെക്രട്ടറി ശ്രീ തെന്നൂർ ബി അശോക് നന്ദിയും പറഞ്ഞു.
'നിർമ്മിത ബുദ്ധിയുടെ കാലഘട്ടത്തിൽ മാധ്യമങ്ങളിൽ ഉയർന്നുവരുന്ന പ്രവണതകൾ' എന്ന വിഷയത്തിൽ കേരള നോളജ് ഇക്കോണമി മിഷൻ കോർ ഗ്രൂപ്പ് മെമ്പർ ഡോ അരുൺ സുരേന്ദ്രൻ ക്ലാസ്സെടുത്തു . 'കേന്ദ്ര ഗവണ്മെന്റ് പദ്ധതികൾ: ഒരു അവലോകനം ' എന്ന വിഷയത്തിൽ പ്രധാനമന്ത്രിയുടെ മൻ കി ബാത് പ്രഭാഷണ പരമ്പരയുടെ വിവർത്തകനായ ശ്രീ പള്ളിപ്പുറം ജയകുമാറും 'മാധ്യമപ്രവർത്തനത്തിലെ നൈതികത' എന്ന വിഷയത്തിൽ പ്രമുഖ കോളമിസ്റ്റും കൊല്ലം ട്രാവൻകൂർ മെഡിക്കൽ കോളേജ് പ്രൊഫസറുമായ ഡോ യു. നന്ദകുമാറും ക്ലാസ്സെടുത്തു. കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന്റെ മീഡിയ യൂണിറ്റുകളെ കുറിച്ച് പിഐബി ജോയിന്റ് ഡയറക്ടർ ധന്യ സനൽ വിവരിച്ചു.
സെൻട്രൽ ബ്യുറോ ഓഫ് കമ്മ്യൂണിക്കേഷൻ ജോയിന്റ് ഡയറക്ടർ ശ്രീമതി പാർവതി വി, കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ യൂണിറ്റുകളുടെ പ്രതിനിധികളും കേന്ദ്ര ഗവണ്മെന്റ് പദ്ധതികളുടെ ഗുണഭോക്താക്കളും പരിപാടിയിൽ സംബന്ധിച്ചു.
-NS-
(Visitor Counter : 44
വാര്ത്താവിതരണ പ്രക്ഷേപണ മന്ത്രാലയം
ഇന്ത്യന് രാജ്യാന്തര ചലച്ചിത്രോത്സവത്തിലേയ്ക്കുള്ള മാധ്യമ പ്രവര്ത്തകരുടെ രജിസ്ട്രേഷന്
ഇന്ത്യന് രാജ്യാന്തര ചലച്ചിത്രോത്സവത്തിന്റെ 50-ാം പതിപ്പ്അടുത്ത മാസം 20 മുതല് 28 വരെഗോവയിലെ പനാജിയില്അരങ്ങേറും. 76 രാജ്യങ്ങളില് നിന്നുള്ള 200 ലധികംമികച്ച ചിത്രങ്ങള് മേളയില്ഉള്പ്പെടുത്തിയിട്ടുണ്ട്. ഇന്ത്യന് പനോരമയില് 26 കഥാചിത്രങ്ങളും, 15 കഥേതരചിത്രങ്ങളുമാണ് പ്രദര്ശിപ്പിക്കുക.
മേളയുടെസുവര്ണ്ണ ജൂബിലി പതിപ്പില് 20 ഭാഷകളില്ഇക്കൊല്ലം 50 വര്ഷം പൂര്ത്തിയാക്കിയ 12 പ്രമുഖചലച്ചിത്രങ്ങളും പ്രദര്ശിപ്പിക്കും. ഐഎഫ്.എഫ്.ഐ. 2019 റിപ്പോര്ട്ട് ചെയ്യാന് താല്പര്യമുള്ള മാധ്യമങ്ങളില് നിന്ന് പ്രസ്സ് ഇന്ഫര്മേഷന് ബ്യൂറോ അപേക്ഷ ക്ഷണിച്ചു. മീഡിയഡെലിഗേറ്റ് പാസ്സിന് https://my.iffigoa.org/ എന്ന ലിങ്കില്രജിസ്റ്റര്ചെയ്യണം.
(അടുത്ത മാസം 10-ാം തീയതിവരെ അപേക്ഷിക്കാവുന്നതാണ്. കൂടുതല്വിവരങ്ങള്ക്ക്ഗോവയില് പ്രസ്സ് ഇന്ഫര്മേഷന് ബ്യൂറോയുമായി ബന്ധപ്പെടാം:
ഫോണ് :0832- 2226929, ഇ-മെയില്iffi-pib[at]nic[dot]in
ND
പ്രധാനമന്ത്രിയുടെ ഓഫീസ്
മുതിർന്ന ബി ജെ പി നേതാവ് ദത്താജി ചിരൺദാസ് ജിയുടെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന ബി ജെ പി നേതാവ് ശ്രീ ദത്താജിചിരൺദാസ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ശ്രീ. മോദി ഒരു ട്വീറ്റിൽ, ഗുജറാത്ത് ബിജെപിയുടെ വികസനത്തിന് ദത്താജി ചിരൺദാസ് നൽകിയ സംഭാവനകളെ അനുസ്മരിച്ചുകൊണ്ട് അദ്ദേഹ ത്തി ന്റെ ആത്മാവിൻറെ നിത്യശാന്തിക്കായി സർവ്വശക്ത നോട് പ്രാർത്ഥിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 58.31 കോടിയിലധികം വാക്സിൻ ഡോസുകൾ
ഉപയോഗിക്കാത്ത 38 ലക്ഷത്തിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
58,31,73,780
ഉടൻ ലഭ്യമാക്കുന്നത്
81,10,780
ഉപഭോഗം
56,29,35,938
ബാക്കിയുള്ളത്
38,00,030
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 58.31 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 81,10,780 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 56,29,35,938 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 38 ലക്ഷത്തിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(
പ്രധാനമന്ത്രിയുടെ ഓഫീസ്
ഏഷ്യൻ സ്ക്വാഷ് മിക്സഡ് ഡബിൾസ് ടീമിലെ സ്വർണവും വെങ്കലവും നേടിയ അംഗങ്ങൾക്ക് പ്രധാനമന്ത്രിയുടെ അഭിനന്ദനം
ഏഷ്യൻ സ്ക്വാഷ് മിക്സഡ് ഡബിൾസ് ടീമിലെ സ്വർണം നേടിയ ദീപിക പള്ളിക്കൽ, സന്ധു ഹരീന്ദർ എന്നിവരെയും വെങ്കല മെഡൽ നേടിയ അനാഹത് സിംഗ്, അഭയ് സിംഗ് എന്നിവരയെും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
“ഏഷ്യൻ സ്ക്വാഷ് മിക്സഡ് ഡബിൾസിൽ നമ്മുടെ ടീം ദീപിക പള്ളിക്കലിനും സന്ധു ഹരീന്ദറിനും സ്വർണ്ണ മെഡലും അനാഹത് സിംഗ്, അഭയ് സിംഗ് എന്നിവർക്ക് വെങ്കലവും ലഭിച്ചതിൽ ഇന്ത്യയ്ക്ക് അഭിമാന നിമിഷം. നമ്മുടെ കളിക്കാർക്ക് അവരുടെ മികച്ച പ്രകടനത്തിന് അഭിനന്ദനങ്ങൾ! ഭാവി ശ്രമങ്ങൾക്ക് എല്ലാ ആശംസകളും. ”
ആരോഗ്യ, കുടുംബക്ഷേമ മന്ത്രാലയം
"പ്രധാനമന്ത്രി ടിബി മുക്ത് ഭാരത് അഭിയാന്" സെപ്റ്റംബർ 9 ന് രാഷ്ട്രപതി സമാരംഭം കുറിക്കും
ന്യൂ ഡൽഹി: സെപ്റ്റംബര് 07, 2022
2025-ഓടെ രാജ്യത്ത് നിന്ന് ക്ഷയരോഗം നിർമാർജനം ചെയ്യാനുള്ള ദൗത്യം പുനരുജ്ജീവിപ്പിക്കാൻ ലക്ഷ്യമിട്ട് നടപ്പാക്കുന്ന 'പ്രധാനമന്ത്രി ടിബി മുക്ത് ഭാരത് അഭിയാന് ' സെപ്റ്റംബർ 9-ന് രാഷ്ട്രപതി ശ്രീമതി ദ്രൗപദി മുർമു വെർച്വലായി സമാരംഭം കുറിക്കും. 2018 മാർച്ചിൽ ഡൽഹിയിൽ നടന്ന 'എൻഡ് ടിബി' ഉച്ചകോടിയിൽ 2030ലെ സുസ്ഥിര വികസന ലക്ഷ്യത്തേക്കാൾ  അഞ്ച് വർഷം മുമ്പ് രാജ്യത്ത് നിന്നും ക്ഷയരോഗം ഉന്മൂലനം ചെയ്യാൻ പ്രധാനമന്ത്രി ശ്രീ നരേന്ദ്ര മോദി ആഹ്വാനം ചെയ്തിരുന്നു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ,സഹമന്ത്രി  ഡോ. ഭാരതി പ്രവീൺ പവാർ, കേന്ദ്ര മന്ത്രിമാർ, ഗവർണർമാർ, ലഫ്റ്റനന്റ് ഗവർണർമാർ, മറ്റ് വിശിഷ്ട വ്യക്തികൾ എന്നിവരുടെ സാന്നിധ്യത്തിലാണ് അഭിയാൻ ആരംഭിക്കുന്നത്. വെർച്വൽ ആയി നടക്കുന്ന പരിപാടിയിൽ സംസ്ഥാന, ജില്ലാ ആരോഗ്യ ഭരണകൂടങ്ങൾ, വ്യവസായങ്ങൾ, പൊതുസമൂഹം, എൻജിഒകൾ എന്നിവയിൽ നിന്നുള്ള പ്രതിനിധികൾ പങ്കെടുക്കും.
ക്ഷയരോഗ ചികിത്സയിലുള്ളവരെ പിന്തുണക്കുന്നതിനും ക്ഷയരോഗ നിർമാർജനത്തിലേക്കുള്ള രാജ്യത്തിന്റെ പുരോഗതി ത്വരിതപ്പെടുത്തുന്നതിനും എല്ലാ സാമൂഹിക പങ്കാളികളെയും ഒരുമിച്ച് കൊണ്ടുവരാൻ ' 'പ്രധാനമന്ത്രി ടിബി മുക്ത് ഭാരത് അഭിയാൻ' വിഭാവനം ചെയ്യുന്നു. അഭിയാന്റെ സുപ്രധാന ഘടകമായ നി-ക്ഷയ് മിത്ര സംരംഭവും രാഷ്ട്രപതി ഉദ്ഘാടനം ചെയ്യും.
നി-ക്ഷയ് മിത്ര പോർട്ടൽ ക്ഷയരോഗ ചികിത്സയ്ക്ക് വിധേയരായവർക്ക് വിവിധ തരത്തിലുള്ള പിന്തുണ നൽകുന്നതിന് ദാതാക്കൾക്ക് ഒരു വേദി നൽകുന്നു. ത്രിതല പിന്തുണയിൽ പോഷകാഹാരം, അധിക രോഗനിർണയ മാർഗ്ഗങ്ങൾ, തൊഴിലധിഷ്ഠിത പിന്തുണ എന്നിവ ഉൾപ്പെടുന്നു. നി-ക്ഷയ് മിത്രകൾ എന്ന് വിളിക്കപ്പെടുന്ന ദാതാക്കൾ, തിരഞ്ഞെടുക്കപ്പെട്ട പ്രതിനിധികൾ, രാഷ്ട്രീയ പാർട്ടികൾ, കോർപ്പറേറ്റുകൾ, എൻജിഒകൾ, വ്യക്തികൾ തുടങ്ങിയവർ ആകാം.
'പ്രധാൻ മന്ത്രി ടിബി മുക്ത് ഭാരത് അഭിയാൻ' ഒരു രോഗി കേന്ദ്രീകൃത ആരോഗ്യ സംവിധാനത്തിലേക്ക് സമൂഹത്തിന്റെ പിന്തുണ നേടുന്നതിനുള്ള ഒരു ചുവടുവെപ്പാണ്.
RRTN/SKY
(Visitor Counter : 140
രാസവസ്തു, രാസവളം മന്ത്രാലയം
കേന്ദ്ര രാസവസ്തു, രാസവളം, നവ & പുനരുപയോഗ ഊർജ സഹമന്ത്രി ശ്രീ ഭഗവന്ത് ഖൂബ കൊച്ചി സിഐപിഇടി  സന്ദർശിച്ചു
ന്യൂ ഡൽഹി: ഒക്ടോബർ 12, 2021
കേന്ദ്ര രാസവസ്തു, രാസവളം, നവ & പുനരുപയോഗ ഊർജ സഹമന്ത്രി ശ്രീ ഭഗവന്ത് ഖൂബ ഇന്ന്  കൊച്ചി സിഐപിഇടി  സന്ദർശിച്ച് പ്രവർത്തനങ്ങൾ അവലോകനം ചെയ്തു. ഈ അവസരത്തിൽ പെട്രൊനെറ്റ് എൽഎൻജി ഫൗണ്ടേഷന്റെ സിഎസ്ആർ പദ്ധതിക്ക് കീഴിൽ സ്പോൺസർ ചെയ്യുന്ന നൈപുണ്യ വികസന പരിശീലന പരിപാടിയായ 'നൈപുണ്യം' പദ്ധതിയുടെ ഗുണഭോക്താക്കൾക്ക് കോഴ്സ് പൂർത്തീകരണ സർട്ടിഫിക്കറ്റുകളും തൊഴിൽ നൽകികൊണ്ടുള്ള അറിയിപ്പും മന്ത്രി വിതരണം ചെയ്തു. പെട്രോനെറ്റ് എൽഎൻജി ഫൗണ്ടേഷന്റെ സാമ്പത്തിക പിന്തുണയോടെ കൊച്ചി സിപെറ്റ്, പിന്നാക്ക, പ്രത്യേക വിഭാഗത്തിൽ പെട്ട, തൊഴിൽരഹിതരായ തിരഞ്ഞെടുക്കപ്പെട്ട 120 യുവാക്കൾക്ക് പരിശീലനം നൽകുകയും, കേരളം, കർണാടക, തമിഴ്നാട് എന്നിവിടങ്ങളിലെ വിവിധ പോളിമർ സംസ്കരണ വ്യവസായങ്ങളിൽ തൊഴിൽ അവസരങ്ങൾ നൽകുകയും ചെയ്തു.
നൈപുണ്യ ഇന്ത്യ കാഴ്ചപ്പാടിനും കേരളത്തിൽ നിന്നുള്ള ആയിരക്കണക്കിന് പിന്നാക്കാവസ്ഥയിലുള്ള യുവാക്കൾക്ക് ഉപജീവനമാർഗം നൽകുന്നതിലൂടെ വലിയ സാമൂഹിക സ്വാധീനം സൃഷ്ടിക്കുന്നതിനും കൊച്ചി സി ഐ പി ഇ ടി നടത്തിയ ശ്രമങ്ങളെ മന്ത്രി പ്രശംസിച്ചു. കേരളത്തിലും അയൽ സംസ്ഥാനങ്ങളിലുമായി 1000 ഉദ്യോഗാർത്ഥികൾക്ക് പരിശീലനത്തോടൊപ്പം തൊഴിലവസരങ്ങൾ ലഭ്യമാക്കാനും, വ്യവസായങ്ങൾക്ക് 2000 സാങ്കേതിക പിന്തുണ സേവനങ്ങൾ നൽകാനും പ്രതിജ്ഞാബദ്ധമാണെന്ന് കൊച്ചി സി ഐ പി ഇ ടി ജോയിന്റ് ഡയറക്ടറും മേധാവിയുമായ ശ്രീ കെ എ രാജേഷ് പറഞ്ഞു.
പെട്രോനെറ്റ് എൽഎൻജി ഫൗണ്ടേഷന്റെ ഡയറക്ടറും കൊച്ചിയിലെ പെട്രോനെറ്റ് എൽഎൻജി പ്ലാന്റ് മേധാവിയുമായ ശ്രീ യോഗാനന്ദ റെഡ്ഡി മുഖ്യ പ്രഭാഷണം നടത്തി. 'നൈപുണ്യം' സിഎസ്ആർ പദ്ധതി വിജയകരമായി നടപ്പിലാക്കിയതിന് കൊച്ചി സി ഐ പി ഇ ടി യ്ക്ക് നന്ദി പറഞ്ഞു. കൊച്ചിയിലെ സി ഐ പി ഇ ടി നൈപുണ്യ പരിശീലന മേധാവി ശ്രീ ആർ. ജീവൻ റാം നന്ദി രേഖപ്പെടുത്തി. പെട്രോനെറ്റ് എൽഎൻജിയുടെ സിഎസ്ആർ കോർഡിനേറ്റർ ശ്രീ ആശിഷ് ഗുപ്ത ഉദ്യോഗാർഥികളുടെ രക്ഷിതാക്കളുമായി സംവദിച്ചു.
സെൻട്രൽ ഇൻസ്റ്റിറ്റ്യൂട്ട് ഓഫ് പെട്രോകെമിക്കൽസ് എഞ്ചിനീയറിംഗ് & ടെക്നോളജി  ഒരു ISO 9001: 2015 QMS സർട്ടിഫൈഡ്, എൻ എ ബി എൽ & എൻ എ ബി സി ബി അംഗീകൃത ദേശീയ സ്ഥാപനമാണ്. കേന്ദ്ര രാസവസ്തു, രാസവളം മന്ത്രാലയത്തിന് കീഴിലെ കെമിക്കൽസ് ആൻഡ് പെട്രോകെമിക്കൽസ് വകുപ്പിന്റെ കീഴിലാണിത് പ്രവർത്തിക്കുന്നത്. ഇന്ത്യയിലെ പോളിമർ-അനുബന്ധ വ്യവസായങ്ങളുടെ വളർച്ച, നൈപുണ്യ വികസനം, സാങ്കേതികവിദ്യാ സഹായം, അക്കാദമിക്-ഗവേഷണ പ്രവർത്തനങ്ങൾ എന്നിവയ്ക്ക് ഈ സ്ഥാപനം  പൂർണമായി പിന്തുണ നൽകുന്നു. രാജ്യത്തുടനീളം 42 സ്ഥലങ്ങളിലായി ഹബ് & സ്പോക്സ് മാതൃകയിൽ പ്രവർത്തിക്കുന്നു. കൊച്ചിയിൽ CIPET യൂണിറ്റ് 2012 മുതൽ പ്രവർത്തിക്കുന്നു. നൈപുണ്യ പരിശീലനം നൽകുന്നതിനോടൊപ്പം സ്പെഷ്യലൈസ്ഡ് ഡിപ്ലോമ, എം എസ് സി എന്നീ കോഴ്സുകളും ഇവിടെ നടത്തുന്നു. കേരളത്തിലെ വ്യവസായങ്ങൾക്കുള്ള സാങ്കേതിക പിന്തുണയും ഈ സ്ഥാപനം നൽകിവരുന്നു.
(Visitor Counter : 78
ആരോഗ്യ, കുടുംബക്ഷേമ മന്ത്രാലയം
'ആശങ്കയുടെ വകഭേദമെന്ന്' തരം തിരിച്ചിരിക്കുന്ന B.1.617 'ഇന്ത്യൻ വകഭേദം' ആയി WHO ബന്ധപ്പെടുത്തിയിട്ടില്ല
നിരവധി മാധ്യമങ്ങൾ B.1.617 ആഗോള-തലത്തിൽ ആശങ്കയുടെ വകഭേദമായി  ലോകാരോഗ്യ
സംഘടന തരം തിരിച്ചത് റിപ്പോർട്ട് ചെയ്തിരുന്നു. ഇതിൽ ചില മാധ്യമങ്ങൾ B.1.617 കൊറോണവൈറസിന്റെ ഇന്ത്യൻ വകഭേദമാണെന്ന് റിപ്പോർട്ട് ചെയ്തിരുന്നു. ഈ റിപ്പോർട്ടുകൾ അടിസ്ഥാനരഹിതം ആണ്. WHO അതിന്റെ 32 പേജ് അടങ്ങുന്ന റിപ്പോർട്ടിൽ എവിടെയും B.1.617 കൊറോണവൈറസിന്റെ ഇന്ത്യൻ വകഭേദമാണെന്നു പറയുന്നില്ല. അത് മാത്രമല്ല, ഈ വിഷയത്തിൽ എവിടെയും 'ഇന്ത്യൻ' എന്ന് വാക്ക് പോലും പരാമർശിച്ചിട്ടില്ല.
രാജ്യരക്ഷാ മന്ത്രാലയം
INS സഹ്യാദ്രിയും INS കൊൽക്കത്തയും ഇന്തോനേഷ്യയിലെ ജക്കാർത്തയിലേക്ക്
ന്യൂ ഡൽഹി: ജൂലൈ 18, 2023
തെക്ക് കിഴക്കൻ ഇന്ത്യൻ സമുദ്ര മേഖലയിൽ വിന്യസിച്ചിരിക്കുന്ന ഇന്ത്യൻ നാവികസേനയുടെ രണ്ട് മുൻനിര നാവിക കപ്പലുകളായ ഐഎൻഎസ് സഹ്യാദ്രി, ഐഎൻഎസ് കൊൽക്കത്ത എന്നിവ 2023 ജൂലൈ 17 ന് ജക്കാർത്തയിലെത്തി. കപ്പലുകൾക്ക് ഇന്തോനേഷ്യൻ നാവികസേന ഊഷ്മളമായ സ്വീകരണം നൽകി.
പോർട്ട് കോളിനിടെ, ഇരു നാവികസേനകളും തമ്മിലുള്ള പരസ്പര സഹകരണവും ധാരണയും ശക്തിപ്പെടുത്തുന്നത് ലക്ഷ്യമിട്ട് ഇന്ത്യൻ, ഇന്തോനേഷ്യൻ നാവിക സേനകളിലെ ഉദ്യോഗസ്ഥർ വിപുലമായ പ്രൊഫഷണൽ ഇടപെടലുകൾ, സംയുക്ത യോഗ സെഷനുകൾ, കായിക മത്സരങ്ങൾ, ക്രോസ്-ഡെക്ക് സന്ദർശനങ്ങൾ എന്നിവയിൽ ഏർപ്പെടും.
രണ്ട് നാവികസേനകൾക്കിടയിൽ ഇതിനകം നിലനിൽക്കുന്ന ഉയർന്ന അളവിലുള്ള പരസ്പര പ്രവർത്തനക്ഷമത വർദ്ധിപ്പിക്കുന്നതിന് രണ്ട് കപ്പലുകളും ഇൻഡോനേഷ്യൻ നാവികസേനയുമായി കടലിൽ ഒരു മാരിടൈം പാർട്ണർഷിപ്പ് അഭ്യാസത്തിൽ  പങ്കെടുക്കും.
ഐഎൻഎസ് സഹ്യാദ്രി തദ്ദേശീയമായി രൂപകൽപ്പന ചെയ്ത് നിർമ്മിച്ച മൂന്നാമത്തെ പ്രൊജക്റ്റ്-17 ക്ലാസ് സ്റ്റെൽത്ത് ഫ്രിഗേറ്റാണ്. പ്രോജക്റ്റ്-15 എ ക്ലാസിന്റെ തദ്ദേശീയമായി രൂപകൽപ്പന ചെയ്ത് നിർമ്മിച്ച ആദ്യത്തെ സ്റ്റെൽത്ത് ഡിസ്ട്രോയറാണ് ഐഎൻഎസ് കൊൽക്കത്ത. മുംബൈയിലെ മസഗോൺ ഡോക്ക് ഷിപ്പ് ബിൽഡേഴ്സ് ലിമിറ്റഡിലാണ് രണ്ട് കപ്പലുകളും നിർമ്മിച്ചിരിക്കുന്നത്.
(Visitor Counter : 53
രാജ്യരക്ഷാ മന്ത്രാലയം
ഓപ്പറേഷൻ സമുദ്ര സേതു: ഐഎൻഎസ് ജലാശ്വ 700 ഇന്ത്യക്കാരുമായി തൂത്തുക്കുടിയിലേക്ക് തിരിച്ചു
ന്യൂഡൽഹി, ജൂൺ 06, 2020
ഓപ്പറേഷൻ സമുദ്ര സേതുവിന്റെ ഭാഗമായി നാവിക സേനയുടെ കപ്പൽ ഐഎൻഎസ് ജലാശ്വ മാലദ്വീപിൽ നിന്നും 700 ഇന്ത്യക്കാരുമായി തൂത്തുക്കുടിയിലേക്ക് പുറപ്പെട്ടു. സമുദ്രസേതു ദൗത്യത്തിന്റെ ഭാഗമായുള്ള മൂന്നാം യാത്രക്കായി ജൂൺ നാലിനാണ് ഐഎൻഎസ് ജലാശ്വ മാലെയിൽ എത്തിയത്. ജൂൺ അഞ്ചിന് വൈകിട്ടാണ് ഇന്ത്യക്കാരുമായി തിരിച്ചു യാത്ര ആരംഭിച്ചത്. യാത്ര പുറപ്പെടുന്ന സമയത്ത് മാലദ്വീപിന്റെ തീരസംരക്ഷണ സേനയുടെ കമാൻഡൻഡ് കേണൽ മൊഹമ്മദ് സലീം സംബന്ധിച്ചു.
കപ്പലിൽ കർശനമായി കോവിഡ് പ്രോട്ടോക്കോളുകൾ പാലിച്ചു വരുന്നു. 2020, ജൂൺ 7 ന് തമിഴ്നാട്ടിലെ തൂത്തുക്കുടിയിൽ എത്തുമെന്ന് പ്രതീക്ഷിക്കുന്നു . കപ്പലിൽ എത്തിക്കുന്നവരെ അവിടെ നിന്നും അതത് സംസ്ഥാന അധികൃതരുടെ ചുമതലയിൽ ഏൽപ്പിക്കും.വന്ദേ ഭാരത് ദൗത്യത്തിലൂടെ ഐഎൻഎസ് ജലാശ്വ മാലദ്വീപ്, ശ്രീലങ്ക എന്നിവിടങ്ങളിൽ നിന്ന് 2700 ഓളം ഇന്ത്യൻ പൗരന്മാരെ ഇന്ത്യയിലേക്ക് വിജയകരമായി തിരികെ കൊണ്ടുവരും.
(
പ്രധാനമന്ത്രിയുടെ ഓഫീസ്
നൂറാമത് ജി20 യോഗത്തെ പ്രധാനമന്ത്രി അഭിനന്ദിച്ചു
ഇന്ത്യയുടെ ജി20 അധ്യക്ഷ പദവിയുടെ കാലയളവിൽ നടന്ന നൂറാമത് ജി20 യോഗത്തെ പ്രധാനമന്ത്രി അഭിനന്ദിച്ചു
ജി 20 ഇന്ത്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
'ഒരു ഭൂമി, ഒരു കുടുംബം, ഒരു ഭാവി' എന്ന തത്വത്താൽ നയിക്കപ്പെടുകയും 'വസുധൈവ കുടുംബകം' എന്ന നമ്മുടെ ധാർമ്മികതയ്ക്ക് അനുസൃതമായി, ഇന്ത്യയുടെ ജി 20 പ്രസിഡൻസി ആഗോള നന്മ വർദ്ധിപ്പിക്കുന്നതിനും മികച്ച ഒരു ഭൂമി സൃഷ്ടിക്കുന്നതിനും പ്രവർത്തിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 56 കോടി പിന്നിട്ടു
ന്യൂഡൽഹി , ആഗസ്റ്റ് 16,2021
രാജ്യത്തിതുവരെ നല്കിയ ആകെ വാക്സിനുകളുടെ എണ്ണം 56 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക റിപ്പോര്ട്ട് അനുസരിച്ച് 62,67,149 സെഷനുകളിലൂടെ ആകെ 56,06,52,030 വാക്സിന് ഡോസ് നല്കി. കഴിഞ്ഞ 24 മണിക്കൂറിനുള്ളില് 55,05,075 ഡോസ് വാക്സിന് നല്കി.
ദേശീയ രോഗമുക്തി നിരക്ക് 97.52% ആയി. 2020 മാർച്ചിനുശേഷം ഏറ്റവും ഉയർന്ന നിരക്കാണിത്.
രാജ്യത്താകെ ഇതുവരെ 3,14,85,923 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 37,169 പേര് സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 35,178 പേര്ക്കാണ്.
തുടര്ച്ചയായ 52 -ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവില് രാജ്യത്തു ചികിത്സയിലുള്ളത് 3,67,415 പേരാണ്. 148 ദിവസത്തെ ഏറ്റവും കുറഞ്ഞ നിരക്കാണിത്. ഇത് രാജ്യത്തെ ആകെ രോഗബാധിതരുടെ 1.14% മാത്രമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 17,97,559 പരിശോധനകള് നടത്തി. ആകെ 49.84 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.95 ശതമാനമാണ്.54 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് ഇന്ന് 1.96 ശതമാനമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 23-ാം ദിവസവും 3 ശതമാനത്തിൽ താഴെ തുടരുന്നു. 72 ദിവസമായി ഇത് 5 ശതമാനത്തിൽ താഴെയാണ്.
SKY
(
കോമ്പറ്റീഷൻ കമ്മീഷൻ ഓഫ് ഇന്ത്യ
കോമ്പറ്റീഷൻ കമ്മീഷൻ ഓഫ് ഇന്ത്യയുടെ ദക്ഷിണ മേഖലയിലെ ഓഫീസ് ചെന്നൈയിൽ കേന്ദ്ര ധനകാര്യ മന്ത്രി ശ്രീമതി നിർമ്മലാ സീതാരാമൻ ഉദ്ഘാടനം ചെയ്തു
 ചെന്നൈയിലെ ദക്ഷിണ മേഖല ഓഫീസ് കേന്ദ്ര ധനകാര്യ-കോർപ്പറേറ്റ് മന്ത്രി ശ്രീമതി നിർമ്മലാ സീതാരാമൻ ന്യൂഡൽഹിയിൽ വർച്യുൽ ആയി ഉദ്ഘാടനം ചെയ്തു. കേന്ദ്ര ധനകാര്യ-കോർപ്പറേറ്റ് സഹമന്ത്രി ശ്രീ അനുരാഗ് സിംഗ് താക്കൂർ സന്നിഹിതനായിരുന്നു.
ഡൽഹിയിലെ സി സി ഐ ഓഫീസുമായി ഏകോപിപ്പിച്ച് നിർവ്വഹണം, അന്വേഷണം തുടങ്ങിയ പ്രവർത്തനങ്ങൾ ചെന്നൈ ഓഫീസിൽ നടക്കും. തമിഴ്നാട്, കേരളം, കർണാടക, ആന്ധ്രാ പ്രദേശ്, തെലങ്കാന, കേന്ദ്ര ഭരണ പ്രദേശങ്ങളായ പുതുച്ചേരി, ലക്ഷദ്വീപ് എന്നിവിടങ്ങളുമായി ബന്ധപ്പെട്ട പ്രവർത്തനങ്ങൾ ചെന്നൈ മേഖല ഓഫീസിൽ ആയിരിക്കും നടക്കുക.
സി സി ഐയുടെ പ്രവർത്തനങ്ങളിൽ സംതൃപ്തി പ്രകടിപ്പിച്ച ശ്രീമതി നിർമ്മലാ സീതാരാമൻ, സാമ്പത്തിക വളർച്ചക്കും വികസനത്തിനും ഉള്ള പ്രവർത്തനങ്ങൾ സുഗമമാക്കാൻ സി സി ഐയുടെ ആവശ്യകത എടുത്ത് പറഞ്ഞു.
നിതി ആയോഗ്
സാമൂഹ്യ അകലം പാലിക്കലാണ്, ഇപ്പോള് ലഭ്യമായ ഫലപ്രദമായ വാക്സിന്: ആരോഗ്യ മന്ത്രി ഡോ ഹര്ഷ് വര്ദ്ധന്
നീതി ആയോഗ് ഇന്ന്, കേന്ദ്ര ആരോഗ്യമന്ത്രി ഡോ ഹര്ഷ വര്ദ്ധന്, ഗവണ്മെന്റിതര സംഘടനകള്, പൗരസംഘടനകള് എന്നിവരുമായി തല്സമയ സംവാദം സംഘടിപ്പിച്ചു. നീതി ആയോഗ് സി.ഇ.ഒ. അമിതാഭ് കാന്ത് ആയിരുന്നു സംവാദത്തിന്റെ മോഡറേറ്റര്.
നീതി ആയോഗിന്റെ ദര്പ്പണ് പോര്ട്ടലില് രജിസ്റ്റര് ചെയ്തിട്ടുള്ള എല്ലാ എന്.ജി.ഒ. കളും സംവാദത്തില് പങ്കെടുത്തു. ബില് ആന്റ് മെലിന്റ ഗേറ്റ്സ് ഫൗണ്ടേഷന്, ഹെല്പ്പ് ഏജ് ഇന്ത്യ, ടാറ്റ ട്രസ്റ്റ്സ്, റെഡ് ക്രോസ്, സേവ, സുലഭ് ഇന്റര്നാഷണല്, കെയര് ഇന്ത്യ തുടങ്ങി നിരവധി സംഘടനകളാണ് സംവാദത്തില് പങ്കാളികളായത്.
കോവിഡ് 19 രോഗികളും മുന്നിര പ്രവര്ത്തകരും നേരിടുന്ന ബുദ്ധിമുട്ടുകളും വിവേചനവും, ഗ്രാമീണ മേഖലയിലെ മരുന്നുകളുടെ അപര്യാപ്തത, ഇ - പാസ്സ് ലഭ്യമാക്കാനുള്ള സഹായം, കുടിയേറ്റക്കാരുടെ പ്രശ്നങ്ങള്, ഡിജിറ്റല് പണമിടപാട് കൂടുതല് ലഭ്യമാക്കല്, ലോക്ക് ഡൗണ് പിന്വലിച്ചശേഷം അനൗദ്യോഗിക സംരംഭകര്ക്ക് നയപരവും സാമ്പത്തികപരവുമായ സഹായം, കൂടുതല് വികേന്ദ്രീകൃതമായ സാമൂഹിക നിരീക്ഷണ സംവിധാനങ്ങളുടെ ആവശ്യകത, തുടങ്ങി നിരവധി പ്രശ്നങ്ങള് സംഘടനകള് സംവാദത്തില് ഉന്നയിച്ചു.
എല്ലാ പ്രശ്നങ്ങളും നിയമംകൊണ്ട് മാത്രം പരിഹരിക്കാന് കഴിയില്ലെന്നും, കോവിഡുമായി ബന്ധപ്പെട്ട സാമൂഹിക വിവേചനത്തിനെതിരെ പോരാടാന് എന്.ജി.ഒ. കളുടെയും പൗരസംഘടനകളുടെയും സഹായം ആവശ്യമാണെന്നും ഡോ ഹര്ഷ വര്ദ്ധന് പറഞ്ഞു. തങ്ങളുടെ പ്രദേശത്തുള്ള അതിഥി തൊഴിലാളി സമൂഹത്തിന്റെ പ്രശ്നങ്ങള് പരിഹരിക്കാന് സംഘടനകളുടെ സഹായം മന്ത്രി അഭ്യര്ത്ഥിച്ചു.
നിലവില് പി.പി.ഇ. സുരക്ഷാ കിറ്റുകളുടെയും മാസ്കുകളുടെയും നിര്മാണത്തിനായി 108 നിര്മ്മാതാക്കള്
രാജ്യത്തുണ്ടെന്ന് അദ്ദേഹം പറഞ്ഞു. പ്രതിദിനം ഒരു ലക്ഷത്തോളം പി.പി.ഇ. കിറ്റുകളും ഒരു ലക്ഷത്തിലധികം N95 മാസ്കുകളും ഈ കേന്ദ്രങ്ങളില് നിര്മിക്കുന്നുണ്ട്. ഈ അവശ്യ സുരക്ഷാ വസ്തുക്കള് ആവശ്യത്തിന് ലഭ്യമാണെന്നും
സംസ്ഥാനങ്ങള്ക്ക് അവ വിതരണം ചെയ്യുന്നുണ്ടെന്നും ആരോഗ്യമന്ത്രി അറിയിച്ചു.
കോവിഡ് 19 മഹാമാരിക്കെതിരായ പോരാട്ടത്തില് ആരോഗ്യസേതു ആപ്പിന്റെ പ്രാധാന്യം ഊന്നിപ്പറഞ്ഞ ശ്രീ ഹര്ഷ് വര്ധന് ആപ്പ് ഡൗണ്ലോഡ് ചെയ്യാന് എല്ലാവരോടും അഭ്യര്ത്ഥിച്ചു. ട്വിറ്റര് ഇന്ത്യയുമായി ചേര്ന്ന് @CovidIndiaSeva എന്ന ട്വിറ്റര് ഹാന്റില് ഗവണ്മെന്റ് ആരംഭിച്ചതായും പൊതുജനങ്ങള്ക്ക് കോവിഡുമായി ബന്ധപ്പെട്ട ഏത് പ്രശ്നത്തിനും സംശയത്തിനും ഇതിലൂടെ പരിഹാരം തേടാനാവുമെന്നും മന്ത്രി പറഞ്ഞു. പ്രശ്നങ്ങള്ക്ക് വളരെ വേഗം പരിഹാരം ലഭ്യമാക്കുമെന്ന് മന്ത്രി ഉറപ്പ് നല്കി.
വാക്സിന് കണ്ടെത്തുന്നതുവരെ സാമൂഹ്യ അകലവും ദേശീയ തലത്തിലെ ലോക്ക് ഡൗണ് നിര്ദ്ദേശങ്ങള് പാലിക്കലുമാണ് കോവിഡ് മഹാമാരിക്കെതിരായ ഫലപ്രദമായ വാക്സിനെന്ന് ആരോഗ്യമന്ത്രി ഡോ ഹര്ഷ് വര്ധന് പറഞ്ഞു. അതുവരെ എല്ലാവരും വീട്ടിലിരിക്കാനും വീട്ടിലിരുന്ന് ജോലി ചെയ്യാനും അദ്ദേഹം നിര്ദ്ദേശിച്ചു.
(